Etätehtävä: Ryhmä 3 (Anne, Hanna, Johanna, Katja, Laura ja Pia)

Kohderyhmä: 6 lk. B-ruotsi

Tavoitteemme: Oppilaat kertaavat esittäytymistä ja oppivat kertomaan harrastuksistaan ja mieliasioistaan. Harjoitellessa käytetään lähinnä suullista kielitaitoa. Harrastussanastoa/Tykkäämisiä kootaan yhteisesti kaikkien nähtäville Padletiä apuna käyttäen. Lisäksi harjoitellaan ryhmätyötaitoja.

Opetuskokonaisuus liittyy itsestä ja perheestä kertomiseen. Nyt harjoitellaan opittua suullisesti ja laajennetaan aihepiirin sanastoa. Seuraavaksi opeteltaisiin sitten kysymysten muodostamista eli tämän jälkeen sitten seuraava vaihe olisi vastaavien tietojen kysely kaverilta.

1. Lähtötilanteessa osataan:Jag heter, jag bor, jag tycker om, jag är X år gammal, numerot 1-100.

Motivointi: jaetaan summittaisesti eriväriset roolikortit, joissa on kuva harrastuksesta, nimi, ikä paikka. Aluksi opettaja kertaa miten esittely tapahtuu. Musiikki alkaa soida, kaikki liikkuvat luokassa - kun musiikki pysähtyy, kukin esittelee itsensä lähimmälle henkilölle: Hej, jag heter x. Viimeisen musiikin jälkeen samanväriset muodostavat ryhmät.

Aikataulutus: 3 min musiikki, 2 min järjestäytyminen.

2. Kootaan Padlet asioista ja harrastuksista, joista oppilaat pitävät. Otsikkona on ”Jag tycker om”. Kootut sanat käydään yhdessä läpi ja äännetään. Aikataulutus: Padletin käyttö ja testikäyttö 5-6 min.

3. Opettaja kertoo, että kouluun tulee uusi vaihto-oppilas. Opettaja laittaa hatun päähän ja esittelee itsensä Pelle Svenssoniksi ja kirjoittaa mallilauseet taululle: “Jag heter Pelle Svensson. Jag är tretton år (gammal). Jag bor i Göteborg. Jag tycker om musik”. Alleviivattuihin kohtiin oppilas täydentää tiedot omasta roolikortistaan tai taulun sanastosta. Padlet on esillä keskustelussa. Oppilaat esittelevät tiedot itsestään ryhmässä ja tällä tavalla tutustuvat uusiin ystäviin, joten kielenkäyttötilanne on tämän vuoksi merkityksellinen oppilaille. Aikataulutus: Keskustelu ryhmissä 5 min.

4. Jatkossa opitaan sekä esittelemään vieruskaveri että kysymään kaverilta näítä asioita.

Opetustuokiossa harjoittelu rakentuu aiemmin opittuun sekä laajennetaan käsittelyä esittelystä itsestä kertomiseen ja lempiasioiden esittelyyn. Opettajan rooli on kokonaisuuden läpiviennissä tärkeä, jotta vaiheet siirtyvät sujuvasti eteenpäin ja ajoitus täsmää. Tehtävien annon myötä opettaja esittelee tehtävän tavoitteita, kuitenkaan sen enempää korostamatta niitä. Oppilaita aktivoidaan musiikilla, liikkumisella ja roolikorteilla. Padletin avulla oppilas pääsee ilmaisemaan omia mieltymyksiään sekä saa harjoitteluun lisäsanastoa. Yksilöllinen eteneminen huomioidaan siten, että kukin voi määritellä keskustelun laajuuden tasonsa mukaan ja joustoa ohjelmaan saadan aikataulusta riippuen tekemällä yhden tai useamman esittelyn.Tehtävä vaatii oppilailta aktiivista toimintaa ja yhteistyötaitoja.